As-Salom masjidi (Nantes)

As-Salom masjidi (fransuzcha: Mosquée Assalam de Nantes) — Fransiyaning Nantes shahrida joylashgan masjid. Masjid qurilishi 2009-yilda boshlangan va 2012-yilda yakunlangan. 1 500 nafar ibodat qiluvchini sigʻdira oladigan ushbu masjid Fransiya hududidagi eng yirik masjid hisoblanadi. Moliyalashtirish As-Salom masjidi qurilishi asosan Darwish Holding kompaniyasi rahbari, Qatarlik Bader Abdullah Al-Darvish tomonidan moliyalashtirilgan boʻlib, u bino qurilishini yakunlash uchun €4,4 million ajratgan. Bader Abdullah Al-Darwish shuningdek Qatar Milliy banki direktorlar kengashi va ijroiya qoʻmitasi aʼzosi hisoblanadi. Masjidga tutash madaniyat markazi — Al Darvish Abdullah madaniyat markazi aynan shu homiy nomi bilan atalgan. Qolgan mablagʻlar Fransiyadagi musulmon jamoasi tomonidan taqdim etilgan. Tashkilot Masjid Union des Organisations Islamiques de France (UOIF) tomonidan boshqariladi. Bu tashkilot Fransiyadagi taxminan 250 ta musulmon tashkilotini birlashtiruvchi uyushma hisoblanadi. Qatar UOIF tomonidan boshqariladigan masjidlar va madaniyat markazlariga investitsiya kiritishda faol ishtirok etgan, jumladan As-Salom masjidida ham. Bu Yevropadagi koʻplab masjidlardan biri boʻlib, uning qurilishi Qatar manbalari tomonidan moliyalashtirilganAndoza:Citation need. Fransiyada din va davlatni ajratishni belgilovchi 1905-yilgi qonun ibodat joylarini qurishda moliyaviy qiyinchiliklarga sabab boʻlgan, natijada Qatar kabi homiylar bu qurilishlarni moliyalashtirishga kirishgan. Qurilish As-Salom masjidi qurilishidan oldin kichik cherkov musulmonlar ibodat qilishi uchun UOIFga berilgan edi. Bir necha yildan soʻng bu joy ibodat qiluvchilar soni uchun yetarli boʻlmay qolgan va Natijada Nantes shahrida kattaroq yer maydoni ajratilib, yangi masjid qurilgan. Bino ikki alohida qismdan iborat: As-Salom masjidi va Al Darvish Abdullah madaniyat markazi. Ular galereya orqali bogʻlangan boʻlib, oʻrtasida favvorali hovli joylashgan. Namoz zalida 1 500 kishi namoz oʻqishi mumkin va unda mehrob mavjud boʻlib, u qibla (Makkaning yoʻnalishi)ni koʻrsatadi. Bino ichki qismida ibodat qiluvchilar uchun osoyishta muhit yaratish maqsadida tabiiy yorugʻlikdan foydalanilgan. Masjid minorasining balandligi 17 metr (56 ft), gumbazining balandligi esa 14 metr (46 ft)ni tashkil etadi. Bahs-munozaralar Masjid qurilishi atrofida ayrim bahs-munozaralar yuzaga kelgan, chunki baʼzilar bu masjid Nantes shahridagi cherkov oʻrnida qurilgan deb hisoblagan. Bu esa masjid haqiqatan ham Saint-Christophe cherkovining oʻrnini egallaganmi yoki yoʻqmi degan savollar va muhokamalarga sabab boʻlgan. Yana qarang Fransiyada Islom Fransiyadagi masjidlar roʻyxati Manbalar Havolalar Vikiomborda „Mosquée Assalam de Nantes“ mavzusi boʻyicha mediafayllar bor. mosquee-de-nantes.com (fransuzcha)